Shalem | LekkeSlaap
Shalem is in 'n groen, subtropiese tuin in die voorstad Westville geleë. Naby die stad, maar nie in die stad nie. Kom geniet die natuur met ryk voëllewe, plantegroei en naggeluide, 'n lafenis vir jou siel. Maar tog naby genoeg aan winkelsentrums en ander besienswaardighede.
West Way besigheidspark, Pavillion winkelsentrum en Westville hospitaal is 2 km ver. Westville is slegs 15 minute se ry vanaf die sentrale sakegebied en die noordelike strande van Durban. Dit het maklike toegang tot die M13, M19, N2 en N3.
Die gastehuis beskik oor 4 slaapkamers. Daar is 2 kamers met 2 enkelbeddens of 'n koninggrootte-bed. Die derde en vierde slaapkamer het elk 'n koningingrootte-bed. Elke slaapkamer het 'n en suite-badkamer. Daar is koffie- en teemaakgeriewe, haardroër, vars handdoeke, gratis toiletware en DStv in elke kamer.
WiFi en parkeerplek is op die perseel beskikbaar. Gaste kan ontspan in die tuin, by die swembad of in die gemeubileerde woonkamer met pooltafel en DStv. 'n Ten volle toegeruste kombuis is beskikbaar vir gaste om te benut.